இதில், முதல்கட்டமாக சட்டமன்றக் குழுத்தலைவர் பொறுப்புக்கு கட்சியின் மூத்த தலைவர்கள் மூவரது பெயர்கள் முதலில் பரிசீலிக்கப்பட்டிருக்கின்றன. கட்சியின் சீனியர், ஏற்கெனவே ஓ.பி.எஸ்-க்கு சாய்ஸாக பரிந்துரைக்கப்பட்டவர், கொங்கு மண்டலத்தில் கட்சியின் மாபெரும் வெற்றிக்கு வித்திட்டவர்... என பல ப்ளஸ்களில் எடப்பாடி பழனிச்சாமியின் பெயருக்குப் பின்னால் டிக் எண்ணிக்கை அதிகரித்ததைத் தொடர்ந்து அவரையே அ.தி.மு.க சட்டமன்றக் குழுத் தலைவராகவும் தேர்வு செய்துவிட்டனர். அதன்பிறகு எடப்பாடியார் அமைச்சர்கள் புடைசூழ கவர்னரை சந்தித்து முடித்ததும், சசிகலா தரப்பு கூவத்தூரில் இருந்து கிளம்பி போயஸ் கார்டன் வந்தடைந்தது. சசிகலா வந்த காரின் பின் சீட்டில், டி.டி.வி தினகரனும் அமர்ந்திருந்தார்.